钦定古今图书集成/明伦汇编/闺媛典/第047卷 > 阚文兴妻王氏
## 钦定古今图书集成/明伦汇编/闺媛典/第047卷 > 阚文兴妻王氏

按《元史列女传》：“王氏名丑丑，建康人也。文兴从军漳
州，为其万户府知事，王氏与俱行。至元十七年，陈吊
眼作乱，攻漳州，文兴率兵与战，死之。王氏被掠，义不
受辱，乃绐贼曰：‘俟吾葬夫，即汝从也’。贼许之，遂脱，得
负尸还，积薪焚之，火既炽，即自投火中死。至顺三年，
事闻，赠文兴侯爵，谥曰英烈，王氏曰贞烈夫人。有司”
为立庙祀之，号“双节。”